තැපැල් දෙපාර්තමේන්තුවට ලැබෙන සමහර මුදල් ඇනවුම් අදාළ පුද්ගලයන් මාරුකර නොගැනීම නිසා තැපැල තුළ වර්ෂයකට මිලියන ගණනක මුදල් ප්‍රමාණයක් ඉතිරිවන බවත් එහෙත් ඒවා නිවැරැදිව ගිණුම් ගත නොවන බවත් චින්තක බණ්ඩාර මහතා පැවසීය.පාඩු ලබන තැපැල් දෙපාර්තමේන්තුව තුළ සිදුවන අනවශ්‍ය වියදම් කපා හැරීම කෙරෙහි ද අදාළ බලධාරීන්ගේ වැඩි අවධානය යොමු විය යුතු බව චින්තක බණ්ඩාර මහතා ප්‍රකාශ කෙළේ ය.තැපැල් වෘත්තීය සමිති එකමුතුවේ ප්‍රකාශකයකු වන එච්. ඩී. ආර්. නිහාල් මහතා තැපෑලේ පාඩුව පිළිබඳව කියා සිටිනුයේ තැපැල් දෙපාර්තමේන්තුවේ පාඩුව දීර්ඝ කාලයක සිට පවතින බවයි.